CELEX: 62020TN0623
Language: el
Date: 2020-10-09 00:00:00
Title: Υπόθεση T-623/20: Προσφυγή της 9ης Οκτωβρίου 2020 — Sun West κ.λπ. κατά Επιτροπής

30.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 414/45
            
         
      Προσφυγή της 9ης Οκτωβρίου 2020 — Sun West κ.λπ. κατά Επιτροπής
      (Υπόθεση T-623/20)
      (2020/C 414/67)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσες: Sun West (Saint-Allouestre, Γαλλία), JB Solar (Saint-Allouestre), Azimut56 (Saint-Allouestre) (εκπρόσωπος: S. Manna, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής SA.40349 (2020/MI2) B2/AD/MKL/D*2020/091023, της 28ης Ιουλίου 2020, με την οποία απορρίφθηκε η από 2ας Μαρτίου 2020 καταγγελία σχετικά με κρατικές ενισχύσεις χορηγηθείσες σε παραγωγούς φωτοβολταϊκών προϊόντων από το Γαλλικό Κράτος δυνάμει των αποφάσεων περί καθορισμού τιμολογίων της 10ης Ιουλίου 2006, της 12ης Ιανουαρίου και της 31ης Αυγούστου 2010, καθότι:
                  
                              —
                           
                           
                              οι προσφεύγουσες πρέπει να χαρακτηριστούν «ενδιαφερόμενα μέρη» κατά την έννοια του άρθρου 1, στοιχείο η', του κανονισμού (ΕΕ) 2015/1589, υπό την ιδιότητά τους δε αυτή, δυνάμει του άρθρου 24, παράγραφος 2, του κανονισμού (ΕΕ) 2015/1589, δύνανται να υποβάλουν καταγγελία στην Επιτροπή προκειμένου να αναφέρουν παράνομες ενισχύσεις,
                           
                        
                              —
                           
                           
                              η Επιτροπή υποχρεούται να κινήσει διαδικασία προκαταρκτικής εξέτασης χωρίς καθυστέρηση για κάθε καταγγελία σχετικά με παράνομες ενισχύσεις δυνάμει του άρθρου 12, παράγραφος 1, του κανονισμού (ΕΕ) 2015/1589,
                           
                        
                              —
                           
                           
                              η Επιτροπή υποχρεούται να εφαρμόσει τις διατάξεις της ΣΛΕΕ σχετικά με τις κρατικές ενισχύσεις και δεν δύναται να απόσχει από τη λήψη μέτρων,
                           
                        
                              —
                           
                           
                              οι προσφεύγουσες χρησιμοποίησαν το υπόδειγμα εντύπου του άρθρου 33 του κανονισμού (ΕΕ) 2015/1589.
                           
                        
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγουσες προβάλλουν πέντε λόγους.
      
                  1.
               
               
                  Με τον πρώτο λόγο προβάλλεται παράβαση του άρθρου 1, στοιχείο η', του κανονισμού (ΕΕ) 2015/1589 του Συμβουλίου, της 13ης Ιουλίου 2015, περί λεπτομερών κανόνων για την εφαρμογή του άρθρου 108 της Συνθήκης για τη λειτουργία της Ευρωπαϊκής Ένωσης (ΕΕ 2015, L 248, σ. 9, στο εξής: κανονισμός 2015/1589). Οι προσφεύγουσες υποστηρίζουν συναφώς ότι έχουν την ιδιότητα των «ενδιαφερομένων μερών».
               
            
                  2.
               
               
                  Με τον δεύτερο λόγο προβάλλεται παράβαση του άρθρου 24, παράγραφος 2, του κανονισμού 2015/1589. Οι προσφεύγουσες ότι καθόσον πρόκειται για καταγγελία υποβληθείσα από «ενδιαφερόμενο μέρος», τούτη εμπίπτει στο πεδίο εφαρμογής του προαναφερθέντος άρθρου.
               
            
                  3.
               
               
                  Με τον τρίτο λόγο προβάλλεται παράβαση του άρθρου 12, παράγραφος 1, του κανονισμού 2015/1589, καθόσον η Επιτροπή υποχρεούνταν, δυνάμει της διάταξης αυτής, να κινήσει διαδικασία προκαταρκτικής εξέτασης χωρίς καθυστέρηση για κάθε καταγγελία σχετικά με κρατικές ενισχύσεις.
               
            
                  4.
               
               
                  Με τον τέταρτο λόγο προβάλλεται παράβαση των άρθρων 107, 108 και 109 ΣΛΕΕ και του κανονισμού 2015/1589. Οι προσφεύγουσες εκτιμούν ότι η Επιτροπή υποχρεούνταν να εφαρμόσει τις διατάξεις της Συνθήκης για τη λειτουργία της Ευρωπαϊκής Ένωσης σχετικά με τις κρατικές ενισχύσεις και δεν μπορούσε να απόσχει από τη λήψη μέτρων στο πλαίσιο καταγγελίας με αντικείμενο κρατικές ενισχύσεις.
               
            
                  5.
               
               
                  Με τον πέμπτο λόγο προβάλλεται παράβαση του άρθρου 33 του κανονισμού 2015/1589. Οι προσφεύγουσες δηλώνουν συναφώς ότι χρησιμοποίησαν το υπόδειγμα εντύπου του άρθρου 33 του κανονισμού 2015/1589.